Kisha e Shën Sofisë, Ohër

Kisha e Shën Sofisë (maqedonisht: Црква Света Софија, Crkva Sveta Sofija) është një kishë dhe ish-xhamia e cila ndodhet në qytetin e Ohrit, në Maqedoninë e Veriut. Kisha është një nga monumentet më të rëndësishme të Maqedonisë, në fushën e arkitekturës dhe të artit që nga mesjeta. Historiku Kisha ishte ndërtuar gjatë Perandorisë së Parë Bullgare, pas konvertimit në Krishterim. Sipas disa burimeve ajo është ndërtuar gjatë sundimit të Knjaz Boris I (852 – 889). Fillimisht kishë sinodi e Kishës Ortodokse Bullgare, më vonë e Arqipeshkvisë së Ohrit, ajo me pas u shndërrua në xhami gjatë sundimit të Perandorisë Osmane. Ana e brendshme e kishës është ruajtur me afreske nga shek. XI, XII dhe XIII, të cilat paraqesin disa nga arritjet më të rëndësishme në pikturën bizantine të kohës. Pjesa kryesore e kishës është ndërtuar në shek. XI, ndërsa ana e jashtme është ndërtuar nga Kryepeshkopi Gregori II në shekullin XIV. Në nëntor të vitit 2009, Kisha Ortodokse Maqedonase prezentoi një emblemë të re të Kishës së Shën Sofisë. Një detaj nga kisha është përshkruar në anën e kundërt të kartëmonedhës së Maqedonisë prej 1000 denarësh, të lëshuar në vitin 1996 dhe 2003. Shih edhe Manastiri i Shën Jovan Bigorskit Lidhje të jashtme Fotot e Kishës Referime